Felsako

Felsako estas sako el haŭto de kapro, porko, bovo, bovido... kudrita de unu fino, kaj kies tutaj kudroj estas
zorge ŝtopitaj per peĉo, tiel, ke ĝi netralasive entenu likvaĵojn aŭ aeron.

Estas unu el la plej malnova formo de ujo, uzata por transportado de vino, oleo, medo... La haŭtaj elstaraĵoj de la bestaj piedoj faris tenilojn, kaj la kolo; la elvreŝilon. Felsakoj utilis por alporti vinon en la manĝoĉambron kaj plenigi la pokalojn.

La zahato estas tradicia vina felsako de la eŭskaj ŝafistoj. Ĝi estas el virŝafa haŭto kaj ĝia elverŝilo estas el korno. Ruĝa ŝnuro estas kudrata ĉirkaŭ ĝi, kiu permesas porti ĝin.

 Fromaĝa felsako 
En la neolitiko, oni ekkonstatis, ke la stomako de ne demamigita bovedoj kazeigis lakton. Oni do metis lakton en
felsakon farita el rumeno de bovido por fari la unuajn fromaĝojn.

 Aerplena felsako 
 Flosilo 
En antikva tempo, felsakoj plenblovataj per aero utilis por trapasi riverojn aŭ transporti varojn sur akvo, aŭ de ŝipo al bordo.

 Festilo 
En Antikva Grekio, dum la festoj al Bakĥo, estis konkurso nomata askôliasmos: la ludantoj devis resti plej eble kiel longtempe
en ekvilibro sur oleata kaj plenblovata felsako.

 Muzikilo 
la sakŝalmo estas muzikilo komponiĝinta de felsako kaj tuboj kun anĉo. Ĝi estis konata de la antikvuloj sub nomo askaŭlo.

 Aliaj uzoj 
La romiaj legioj disvastigis en Eŭropon kaj en Brition ludon Harpastum, kies celo estis (verŝajne)
porti en kontraŭan kampon felsakon pufa per sablo, pajlo, ĉifono aŭ brano.

 Eksteraj ligiloj 

Pri la greka ludo Askôliasmos
 el Theoi Greerk Mythology angla
 el Les Dionysies rurales attiques franca
 el Dictionary of Greek and Roman Antiquities angla, kun bildo.

Pri la romania ludo Harpastum
 pri/about Harpastum  angla
 pri/über Harpastum  germana
 pri/au sujet de Harpastum franca

Kategorio:Ujoj
Kategorio:Historio